Järgnev saade on valminud tänu J.Meyeri koostööpartnerite toele.
Tõeline vabadus ei tähenda,
et võid teha, mida iganes ja millal iganes.
Vabadus on hoopis see, mille kohaselt sa ei pea seda tegema,
kui tead, et selle tegemata jätmine tuleb pikemas perspektiivis kasuks.
MUUDA KELLEGI ELU JUBA TÄNA
Kui tahad teada rohkem
Joyce'i teenistuse ja selle tegemiste kohta,
siis need naeratavad näod räägivad iseenda eest.
Me jagame Kristust
ja anname inimestele teada, kui väga Ta neid armastab.
Me aitame inimesi üle maailma nagu neid kahte armast õde Indias,
kes on kogenud Kristuse armastust.
Seega, kes on J.Meyeri teenistuse taga?
Sina, kes sa aitad inimesi, jagades Kristust igapäevaselt.
MUUDA KELLEGI ELU JUBA TÄNA
Osadel hommikutel läheb kõik lihtsalt hästi
ja teistel mitte nii väga.
Kuid see, kuidas igal hommikul ärkad, mõjutab suuresti kogu su päeva.
Seetõttu tahabki Joyce, et ärkaksid koos Jumala Sõnaga.
365 päevasõna,
mis kätkevad endas üht sõna, piiblisalmi ja julgustavat sõnumit.
See kõik lähendab sind Jumalaga üks päev korraga.
"Ärka koos Jumala Sõnaga" -
uus päevasõnade kogumik Joyce Meyeri poolt.
IGAPÄEVAELU RÕÕMUD
Mäletan ühte korda, kui olin kristlikus raamatupoes.
Seal oli väike karbike,
kuna nad kogusid raha näljaste laste vms. heaks.
Mõtlesin algul, et panen sinna sendid, mille vahetusrahana tagasi saan,
kuid siis mõtlesin kohe:
"Aga ma ei pea seda tegema, sest annetan juba nagunii kirikuski!"
Mispeale Püha Vaim ütles: "Sa ei pea, aga sul on see võimalus."
Ja nii ongi!
On palju asju, mida me ei pea tegema,
et pääseda taevasse,
kuid meil on võimalus neid teha.
Ja kui me neid teeme,
saab see tooma kaasa palju parema elu me jaoks
juba siin maa peal ja siinses sfääris.
On palju asju, mida ma ei pea tegema,
et taevasse saada,
kuid samas on asju, mille tegemisest keeldun,
et elada tõotatud maal, millest Jumal oma Sõnas räägib.
Tahad paremat elu?
Kui paljud tahavad paremat elu?
Me tahame paremat elu.
Heakene küll - ütlen seda veelkord.
Sa saad langetada teatud valikuid.
See on isegi parem kui arvasin.
Sa saad langetada teatud valikuid juba täna.
Hea valiku korral on järgmine samm muidugi see,
et selle juurde tuleb ka jääda.
Pühapäevase õhtusöögi järel on ülimalt lihtne alustada dieediga,
kuid nõks peitub selle juurde jäämises ka veel kolmapäeval,
kui su kõht koriseb.
Nii lihtne on pühenduda trenni tegemisele.
Me ostame kokku igasugu trennivarustust
ja liitume mõne spordklubiga.
Ma tean üht spordiklubi omanikku, kes ütles,
et 60% klubimaksu maksjatest ei käi seal kunagi.
Mida nad sellest maksust siis maksavad?
Sest nad mõtlevad: "Ma lähen järgmine kuu.
Ma lähen järgmine kord."
60%'l inimestest on küll head kavatsused,
kuid see ei tähenda veel sõnakuulelikkust.
Enesevalitsus on su sõber.
Ütle: "Enesevalitsus on mu sõber."
Mil iganes keegi räägib enesevalitsusest,
ära kunagi kirtsuta nina selle peale.
Kui üldse mõne sõnumi peale plaksutada ja hõisata,
siis hõiska ja plaksuta enesevalitsuse sõnumi peale,
otsekui see oleks parim sõnum, mida eales kuulnud oled.
"Äge! Mulle meeldib see sõnum,
sest see aitab mul saada selleks, kelleks ma saada tahan!
See aitab mul saada inimeseks, millisena Jumal tahab mind näha."
Vaimuvili on miski, mis tuleb seemnena
ja meil kõigil on see olemas.
Usu või mitte, aga sul on kannatlikkust samuti.
Pean seda endale pidevalt meelde tuletama.
Galaatlastele 5:22-23 "Aga Vaimu vili on armastus, rõõm,
rahu, pikk meel, lahkus, headus, ustavus,
tasadus, enesevalitsus - millegi niisuguse vastu ei ole Seadus."
Kõik, kes on juhitud Püha Vaimu poolt,
saavad ka peegeldama vaimuvilju.
Galaatlastele 5:25: "Kui me elame Vaimus,
siis käigem ka Vaimus!
Kui me elu on Püha Vaimu läbi Jumalas,
siis olgu ka me elu ja sammud ühel joonel Püha Vaimuga
ning kontrollitud Tema poolt."
Las ma rääkida hetkeks sellest nö Püha Vaimu kontrollist.
Tõsiasi on see, et saatan tahab meid kontrollida,
Jumal aga kutsub meid.
Püha Vaim ütleb täna: "Joyce, ma olen sinust pisut targem
ja tean pisut rohkem kui sina.
Kui järgid mind, jõuad omadega ka õigesse kohta.
Kui aga järgid oma lihalikku loomust,
ei saa sulle selle lõpptulemus meeldima."
Püha Vaim ei kontrolli sind vägisi,
kuid Ta igatseks, et iga siinolija ütleks:
"Ma tahan, et juhiksid ja juhataksid mind,
näidates mulle, mida Sa tahaksid, et ma teeksin.
Ma tahan olla juhitud Sinu poolt.
Anna mulle armu teha seda, mida Sina tahad, et ma teeksin."
Me langetame pidevalt otsuseid,
mis kas viivad meid lähemale Jumalale
või kaugemale Temast.
Sinu otsus tulla täna siia viib sind lähemale Jumalale.
Mulle öeldi, et üks naine lendas siia Alaskalt,
et osaleda sellel konverentsil.
Tead mis?
Mind hämmastavad taolised lood.
Ja tead, miks ta seda tegi?
Ta ei teinud seda selleks, et näha, milline ma päris elus välja näen?
Ma olen kindel, et Jumal pani selle ta südamele,
et siia tulla.
Ta oleks võinud olla 95. põhjust nagu: "Ma ei taha üksi lennata",
"Ma ei tunne seal kedagi",
"See kõik on nii kulukas" jne. jne.
Kuid kui paneme maha kõik oma vabandused,
miks arvame, et me ei saa teha seda, mida Jumal tahab, et me teeks
ning me laseks hoopis Pühal Vaimul juhtida end,
siis me jõuaks alati õigel ajal õigesse kohta.
Kuid kõik taandub alati valikutele.
Valikutele, valikutele, valikutele.
Mulle meeldib väga Efeslastele 2:10:
"Sest meie oleme tema (Jumala) teos, Kristuses Jeesuses
loodud heade tegude tegemiseks,
nii nagu Jumal on juba enne meile seadnud,
et me valiksime rajad, mille Ta on meile valmistanud
ja käiksime nendel
ja et me elaks seda head elu,
mille Ta on meie jaoks juba valmis pannud."
Kui keeruline see siis olla võiks?
Jeesus ütleb: "Ma surin ja valmistasin sulle hea elu."
Igaühele teist - sulle, sulle ja sulle.
Jeesus suri ja on juba korraldanud ning valmistanud ette
suurepärase elu su jaoks.
Igaühe meie jaoks.
Ta on juba sillutanud meile tee
ja meil pole vaja muud kui vaid käia seda mööda.
Lihtsalt käia seda mööda.
Iga samm, mille teeme, võrdub otsusega, mille langetame.
Sinu otsus tulla siia täna kannab head vilja su elus.
Sinu otsus andestada kellelegi, kes sulle haiget tegi,
kannab su elus head vilja.
Sinu otsus säästa teatud summa oma tänastest sissetulekutest
annab väga hea tulemuse hiljem, kui oled juba vana
ega pea tundma muret, kuidas omadega hakkama saada.
Sinu otsus annetada regulaarselt toob su ellu nii palju kasutegureid,
sest andmine on üks Jumala peamisi printsiipe
läbi kogu Piibli.
Sa lõikad, mida sa külvad.
Otsus teha rohkem kui tarvis;
otsus teha oma töö õigeaegselt ära ja anda endast parim.
See on see, mis toob kaasa ametikõrgenduse.
Aamen?
Ära nüüd ole nagu see Piibli Feeliks!
Otsused, otsused.
Kitsas ja lai tee
nagu sellest räägib Matteuse 7:13-14.
Vaatame seda kirjakohta. Matteuse 7:13-14.
Seal on öeldud, et on nii kitsas kui lai tee -
kumma sa valid?
"Minge sisse kitsast väravast,
sest lai on värav ja avar on tee, mis viib hukatusse,
ja palju on neid, kes astuvad sealt sisse!"
Üksildasena sa end seal laial teel kohe kindlasti ei tunne!
Kitsal teel aga ehk küll.
"Kuid kitsas on värav ja ahtake on tee, mis viib ellu,
ja pisut on neid, kes selle leiavad."
Aastaid tagasi, kui seda kirjakohta lugesin,
ütlesin Jumalale, et mul on tunne,
et mu tee läheb üha kitsamaks ja kitsamaks.
Ehk mul oli tunne,
et Jumal andis mulle pidevalt märku asjadest,
mida ma enam tegema ei peaks.
Alustades nö beebi-kristlastena on meil samuti oma elu pagas kaasas,
kus on asju, mida me ei peaks enam tegema,
kuid meil pole aimugi sellest.
Sest Jumal tegeleb meiega üks asi korraga.
Üks asi korraga.
Ja mulle nii meeldib see, et Ta ei uputa meid asjadega üle,
vaid võtab ühe asja korraga.
Ta näitab meile asju üks asi korraga.
Kõik, mille pärast muretsema pead, on vaid see,
millega Jumal praegu su elus tegeleb.
Sa ei pea muretsema selle pärast, mis asjadega Ta teiste eludes tegeleb.
Ja isegi, et ma tahan, et paneksid mu juttu tähele,
ei taha ma, et läheksid koju
ja püüaksid kõike kuuldut korraga ellu rakendada.
Pead hoopis paluma nende asjade pärast,
et Jumal ise näitaks sulle, kust ja millest alustada?
Küsi, mida Jumal tahab su elus teha ja tee siis vastavalt sellele koostööd.
Üks samm korraga, üks asi korraga.
Liikudes edasi sellel teel, muutub see korraga kitsamaks
ja asjad, mis enne veel mahtusid su ellu,
korraga enam ei mahu.
Kuid sa tahad ikka Jumalaga edasi minna,
jõudes järgmisesse punkti ja korraga...
Siin täitsa alguses pidid ehk mõnest halvast suhtumisest loobuma.
Mõned sammud edasi saabub aeg tegeleda su minevikuga.
Ja siis mõni samm edasi:
"Joycekene, sa ei saa ühtaegu haletseda end ja omada mõju,
mistõttu on aeg sel enesehaletsusel minna lasta."
Mõistad sa?
Valikud. Kõik taandub me valikutele.
Kuid kui haletseksingi end kogu elu, kas pääseksin siis ikkagi taevasse?
Usun, et pääseksin,
sest mu pääste ei sõltu sellest, kas haletsen end või mitte.
Kui aga jätkan millegi tegemist, millel Jumal on käskinud minna,
siis ma ei saa ka omada seda mõjuvõimast elu,
mida Jumal on mulle tõotanud.
Vingusin varem pidevalt Jumala ees
stiilis: "Jumal, ma ei saa aru!
On nii palju asju, mida Sa ei lase mul teha,
aga mida paljud kristlased ometi võivad."
Oled sa kunagi midagi sellist Jumalale öelnud?
"Miks Sa minuga nii karm oled?
Nemad võivad küll öelda seda ja teha toda!
Aga kui mina midagi sellist teen, oled mul kohe turjas kinni!"
Ja tead, mida Jumal mulle ütles?
"Sa oled palunud mu käest suuri asju, mistõttu kas tahad neid või mitte?"
Nii et, kui tahad saada osa kõigest, mille nimel Jeesus oma elu andis,
saab su tee olema üsnagi kitsas.
Kitsam kui osade teiste rada, keda tunned.
Kuid taaskord - me ei vastuta mitte kellegi teise kui vaid enda eest.
Aamen?
Me ei vastuta mitte kellegi teise kui vaid enda eest.
Mu esimesed 25. aastat koos Jumalaga
mul oli tunne,
et Jumal muudkui tegeleb minuga mingite asjade osas.
Te olete muidugi täiega rõõmsad selle üle.
Kuid ma võin ka öelda,
et täna on paljud asjad lihtsamad mu jaoks.
Need muutuvad lihtsamaks.
Mida kauem sa Jumalaga elad ja käid, seda enam sa mõistad,
kui rumal on Temaga vaielda,
sest lõppeks saab Tema siiski oma tahtmise,
või siis sa ei muutu ja jääd sinna, kus oled alati olnud.
Nii lihtne see ongi.
Kuid ma ei tahtnud olla ainuke, kellega Jumal tegeles!
Sest ma ju nägin, millised probleemid teistel olid.
Ma ju nägin ka nende probleeme
ja ma nii kangesti tahtsin lahendada nende probleeme.
Tahtsin, et Jumal tegeleks ka nende probleemidega.
Te ju teate, millest ma räägin, eks?
Oli see alles raske, kui Jumal muudkui minuga tegeles,
samas kui teised elasid oma elu edasi nagu neil poleks häda midagi.
Nii küsisin kord Dave'i käest:
"Huvitav, kas Jumal sinu juures ka millegagi tegeleb?"
Sest Dave oli kohe eriti see,
kelle osas oleksin tahtnud, et Jumal oleks teinud midagi.
Tahtsin, et Dave oleks kenam mu vastu
ega tegeleks nii palju spordiga
ning kõik muud värgid, mis meile ei meeldi.
Me tahame alati,
et teised loobuks sellest, mis meile ei meeldi, onju?
"Kui mulle miski ei meeldi, pead sellest loobuma."
Mäletan nii selgelt, kus ma selle küsimise hetkel seisin.
Olime suvilas ja ma seisin trepil, kui Dave minust mööda kõndis,
mispeale küsisingi:
"Huvitav, kas Jumal sinu juures ka millegagi tegeleb?"
Sest ma tundsin ikka täiega, et Dave'ga peaks ka tegelema.
Mäletan, kuidas ta vaatas mind sellise ilmetu pilguga
ja ütles: "Ma ei usu."
See ajas mind nii vihale.
Kuid täna ma saan aru,
et Jumal ei taha, et me muretseks kellegi teise pärast.
Jumal ei taha, et muretseksime selle pärast,
mida Ta kellegi teisega teeb,
sest kui aeg üks kord otsa saab,
et pea sa andma aru kellegi teise kui vaid iseenda eest.
See on nii hea!
Enesevalitsus.
2. Peetruse 1:3-7
Tegu on protsessiga, kas pole?
Ma ei usugi, et Jumal tahaks,
et oleksime omadega juba kohale jõudnud,
vaid et jätkaksime edasi litsumist.
Me tahaksime juba kangesti kohale jõuda,
aga Paulus ütles, et ta pole veel kohale jõudnud,
samas jätkab siiski eesmärgi poole liikumist.
Ma olen nii uhke su üle, sest sa teed seda sama.
Juba see, et vaatad selle saate lõpuni ega vaheta kanalit, on suur asi.
Seda enam, et räägin enesevalitsusest.
Kodus on minust palju kergem lahti saada
kui siin saalis olles.
Kodus saad vahetada kanalit ja ongi korras,
kuid mine tea - sa võid leida mind ka järgmisel kanalil!
2. Peetruse 1:3: "Tema jumalik vägi on meile kinkinud kõik,
mis on vajalik eluks ja vagaduseks."
Tema tõotused ja vägi on kinkinud meile kõik vajaliku,
et elada imelist elu.
See kõik tuleb "tema tundmise kaudu..."
Sa ei saa osa sellest, mida Jumal tahab sulle anda,
tuginedes oma vanaema usule.
Sa ei saa seda ka tänu pastorile, kes tunneb Jumalat hästi.
See kõik lähtub läbi isikliku Jumala tundmise
ja tead, mis selleks tarvis läheb? Aega.
"Kes meid on kutsunud..." Millega?
"Omaenese kirkuse ja väärikusega."
Kirkus ehk au peegeldab Jumala suurepärasust.
Me kõik tahame näha Jumala au ja suurepärasust oma eludes.
Ta tahab ka ilmutada seda meile,
kuid Ta tahab sedagi, et meie oleksime suurepärased.
Ja on sellest alles tänapäeva maailmas puudu!
Kohe täiega!
Olen tegelenud ühe olukorraga, mida tegelikult näeb üle maailma
ja mis erineb nii palju sellest, mis oli isegi veel 50. aastat tagasi.
50. aastat tagasi oli nii, et enamus inimesi - ka mittekristlased,
pidasid oma sõna.
See oli lihtsalt midagi, mida tehti.
See oli austusväärne asi teha - pidada oma sõna.
Ettevõtted tegid tublit tööd,
kuna nad tahtsid, et neil jaguks kliente ka edaspidi.
Nii et, kui mõni kohtumine oli kokku lepitud,
siis nad olid ka kohal,
sest nad tahtsid,
et otsustaksid nende kasuks ka tulevikus.
Kuid tänapäeva inimesed ei tundu arvavat,
et nad peavad su ostud välja teenima,
vaid et hoopis nemad teevad sulle teene,
kui poodi minnes su jaoks olemas on.
"Sa tahad, et lõpetaksin oma kõne ja teenindaksin sind?"
"Päriselt ka või?"
Nii olen hetkel ühes olukorras ühe mööblipoega,
kuhu olen aastate jooksul jätnud suure hulga raha.
Seal poes on nii, et kui ostad neilt midagi,
siis nad pakuvad sulle tasuta sisekujundaja teenust,
kes aitab kõik asjad õigesse kohta paigutada jne.
Nii soovitas see sisekujundaja meile paari asja,
millele ma ise polnud mõelnud,
mispeale kulutasin plaanitust rohkem raha,
mis eeldavasti ongi nende eesmärk, kuid minu puhul see toimis.
Sel naisel oli häid ideid, mis mulle meeldisid.
Kuid pikk jutt lühikeseks - ma pidin mingiks ajaks ära sõitma
ja ta pidi saatma mulle ülejäänud vajaliku info E-maili peale.
Nüüdseks on sellest mitu kuud möödas
ja ma olen saatnud talle kolm sõnumit, et ma pole vajalikku infot saanud.
Ta vastab mulle igakord: "Kolmapäevaks on info olemas."
"Vabandust! Saadan info täna pärastlõunaks."
"Ma väga vabandan, aga mul oli hädaolukord."
Mul on tunne, et kogu ta elu on üks suur hädaolukord.
Lõpuks otsustasin, et ma ei jama enam selle looga.
Ma lihtsalt lõpetan selle ära.
See on täiega närvi ajav, kui inimesed röövivad meie aega.
Tean, et tunned samamoodi.
See on nii närvi ajav, kui inimesed röövivad meie aega,
sest nad ei otsusta teha seda, mida nad tegema peaksid.
Nii tahan julgustada igat ühte meist täna -
kaasaarvatud iseennast,
et kui tahame nimetada end kristlasteks
ja kleebime kristlikke kleepse oma auto stangedele,
kanname kaelas riste ja kaenlas suuri Piibleid,
siis kuidas oleks,
kui me vähemalt üritaks teha seda, mida oleme lubanud?
See oleks tegelikult kõige alus, kust üldse alustada -
pidada oma sõna.
Jah, ma sattun oma suusõnade pärast ikka aegajalt jamadesse,
lubades teha midagi ja pärast mõeldes:
"Miks ma seda üldse lubasin, kui ma tegelikult ei taha seda teha?"
Kuid ma olen otsustanud pidada oma sõna
isegi, kui ma seda ei soovi,
lootuses, et pean tulevikus suu ega luba midagi, mida ma teha ei taha
See puudutab isegi selliseid väikeseid asju nagu:
"Ma helistan sulle ja lähme lõunale koos!"
Pooltest neist kordadest tahame lihtsalt kellestki lahti saada.
"Ma helistan sulle peale lõunat tagasi!"
Me peame tegema, mida oleme lubanud!
Sest kui me pole ustavad väikestes asjades,
ei usaldata me kätte ka suuri asju.
Väikesed asjad. Aamen?
Aamen?
Mida veel teile öelda?
No järgmist asja ei saa küll ütlemata jätta!
1. Korintlastele 6:12 laiendatud tõlkes:
"Mulle on kõik lubatud ja seaduse kohane,
kuid mitte kõigist asjust pole kasu ja neid pole hea teha.
Võrreldes teiste asjadega pole need kohased ega kasulikud.
Jah, ma võiks kõike teha,
kuid ma ei taha saada millegi orjaks ega mitte millegi mõjuvõimu alla."
Kas pole mitte võrratu kirjakoht?
Kogu mu tänase jutu peamine mõte on see,
et sa võid teha, mida iganes soovid,
kuid iga otsusega käivad kaasas ka oma tagajärjed.
Kõik head seemned, mida täna külvame -
me ei pruugi näha nende lõikust väga pikka aega.
Kuid samas on su südames rahu,
sest sa tead, et tegid seda, mida õigeks pidasid.
Pole midagi hullemat,
kui teada, mida Jumal tahab ja teha täiesti vastupidi,
kogedes rahutust oma südames,
sest sa tead, et sa ei teinud seda, mida oleksid pidanud tegema.
Ma täiega vihkan seda tunnet
ja seda piisavalt palju,
et pingutada nii palju kui võimalik,
et teha seda, mida usun, et Jumal tahab, et ma teeksin.
Aamen?
Tõeline vabadus ei tähenda,
et võid teha, mida iganes ja millal iganes.
Vabadus on hoopis see, mille kohaselt sa ei pea seda tegema,
kui tead, et selle tegemata jätmine tuleb pikemas perspektiivis kasuks.
Andke Jumalale üks võimas aplaus.
"Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
Distsipliini ja enesevalitsuse vaimu.
Palun, et tõuseksite.
Ütle: mul on enesevalitsust.
Ma langetan õigeid valikuid
iga päev
ja kogu päeva vältel.
Ja kui raske mul ka praegu poleks,
tahan lõigata sellest kasu tulevikus.
Isa, ma palun iga siinolija ja ka iseenda eest,
et igaüks meist saaks midagigi sellest, mida oled meile täna rääkinud.
Olgu igal ühel meist kasvõi üks valdkondki,
mida tuua Sinu ette
ja milles parendada end ning milles jõuda kaugemale.
Mitte seetõttu, et me peaks,
vaid seetõttu, et me tahame.
Sa juba armastad meid
ja me ei saa seda kuidagi rohkem välja teenida.
Me ei saa kuidagi Su soosingut välja teenida,
kuid me tahame teha kõik, mis võimalik,
et austada Sinu nime
ja me tahame olla Sulle meelepärased kõigis oma tegudes.
Jeesuse nimel, aamen.
Paljud inimesed arvavad, et enesevalitsus tähendab seda,
et sa ei saa teha paljusid asju, mida tahaksid.
Tegelikkuses aga laseb see sul olla just selline inimene nagu seda soovid.
Seega, see pole mitte sidumine, vaid tohutu vabadus.
See enesevalitsus on su sees juba olemas
ja mida enam seda kasutad, seda enam see kasvab.
Juma aitab sind, kui tahad teha asju õigel moel.
Täna pakume sulle 4. CD seeriat "Elades täielikus vabaduses".
Kes küll ei tahaks olla täiesti vaba igas oma elu valdkonnas?
Olgu sul hea päev, sest Jumal ei jäta ega hülga sind kunagi!
Elus tuleb ikka ette raskusi,
kuid need ei saa sind tagasi hoida, kui sa ise ei lase sel sündida.
Jumala abiga võid murda neist läbi ja nautida vabadust täis elu.
Jeesus on meid juba kõigest vabaks teinud.
See, mida usume, määrab ära selle, kuidas elame.
Õpid "Elades täielikus vabaduses" kaudu,
kuidas toetuda Pühale Vaimule, langetada paremaid otsuseid,
saada tagasi oma rõõm ning elada välja oma saatus.
Mulle meeldib sõna "vabadus". Sulle ju ka?
Hakka elama täies vabaduses, tellides endale selle materjali,
kasutades ekraanil olevat tellimisinfot.
Olgu sul hea päev
veel enne, kui see alatagi jõuab!
Joyce'i päevasõnad on leitavad ekraanil olevalt kodulehelt
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.